**KÖVETELMÉNYRENDSZER**

|  |
| --- |
| **Semmelweis Egyetem, Általános Orvostudományi Kar**  **A gesztorintézet (és az esetleges közreműködő intézetek) megnevezése:**  **Szülészeti és Nőgyógyászati Klinika** |
| **A tárgy neve: Szülészet-nőgyógyászat**  **Angol nyelven1:** Obstetrics-Gynecology  **Német nyelven1:** Gebursthilfe-Gynäkologie  **Kreditértéke: 4 + 6**  **Teljes óraszám: 160 előadás: gyakorlat: szeminárium:**  **Tantárgy típusa:** **kötelező** kötelezően választható szabadon választható |
| **Tanév: 2019/20** |
| **Tantárgy kódja2: AOKNO1655\_SM /AOKNO2656\_SM / … / ….** |
| **Tantárgyfelelős neve: Prof. Dr. Ács Nándor**  **Munkahelye, telefonos elérhetősége: Szülészeti és Nőgyógyászati Klinika** (1082 Budapest, Üllői út 78/A.) 06-1-2100290  **Beosztása:** egyetemi tanár, klinika igazgató  **Habilitációjának kelte és száma:** |
| **A tantárgy oktatásának célkitűzése, helye az orvosképzés kurrikulumában:**  A tárgy oktatása a szigorlóévi turnusbeosztásnak megfelelően tanévenként 8 turnusban történik. Célja az V. évben elsajátított szülészet-nőgyógyászati ismeretek elmélyítése a klinikai gyakorlatban való alkalmazásának megismerése. A gyakorlat időtartama 4 hét. A negyedik hét vizsgahét. |
| **A tárgy oktatásának helye (előadóterem, szemináriumi helyiség, stb. címe):**  SE ÁOK Szülészeti és Nőgyógyászati Klinika Baross utcai részleg (1088 Budapest, Baross u. 27.) valamint  SE ÁOK Szülészeti és Nőgyógyászati Klinika Üllői úti részleg (1082 Budapest, Üllői út 78/a.) |
| **A tárgy sikeres elvégzése milyen kompetenciák megszerzését eredményezi:**  A szülészet-nőgyógyászat oktatása a klinikai képzés része, az 5. évfolyamon elkezdődik, továbbá az egész kurrikulumon átívelve VI. éves szigorlattal –valamint az elektív 6 hét orientációs gyakorlatot választó hallgatóknak a szigorlatot követő gyakorlat elvégzése után zárul.  Ez idő alatt legfőbb törekvésünk az elméleti tárgyak és a rokon klinikai szakmák által is nyújtott ismeretek ötvözése a szülészet-nőgyógyászattal. Célunk, hogy az egyetemi tanulmányok befejezésekor a frissen végzett orvosok korszerű elméleti és gyakorlati tudás birtokában, a betegekkel és hozzátartozóikkal, valamint az egészségügyi dolgozókkal korrekt emberi kapcsolatokat kialakítva önálló orvosi tevékenység végzésére alkalmassá váljanak. |
| **A tantárgy felvételéhez, illetve elsajátításához szükséges előtanulmányi feltétel(ek):**  Az 5. évfolyam befejezése |
| **A kurzus megindításának hallgatói létszámfeltételei (minimum, maximun), a hallgatók kiválasztásának módja:**  A Neptun rendszerben történt regisztráció alapján |
| **A kurzusra történő jelentkezés módja:**  Neptun rendszerben |
| **A tárgy részletes tematikája3:**  **Szigorlati gyakorlati tematika (Szülészeti és Nőgyógyászati Klinika)**  A tárgy oktatása a szigorlóévi turnusbeosztásnak megfelelően tanévenként 8 turnusban történik. Célja az V. évben elsajátított szülészet-nőgyógyászati ismeretek elmélyítése a klinikai gyakorlatban való alkalmazásának megismerése. A gyakorlat időtartama 4 hét. A negyedik hét vizsgahét.  A Baross utcai Szülészeti és Nőgyógyászati Klinikán a hallgatók a nyitókonzultáción keresztül a gyakorlat előtti héten értesülnek az osztályos beosztásukról, ügyeleti szolgálataikról, illetve a speciális továbbképzési előadások és foglakozások időpontjairól. A hallgatók az első gyakorlati napon a Klinika igazgatója és a tanulmányi felelős szakorvos által tartott nyitókonzultáción, köszöntésen vesznek részt. Itt minden egyes hallgató számára személyes kapcsolattartó oktató, tutor kerülnek kijelölésre, akivel napi szinten konzultálhat a tárgy elsajátításáról, illetve olyan vizsgálatokat is elvégezhet a hallgató, amit a nőgyógyászati szakma intim jellege miatt csak kiscsoportban, vagy csak a tutorral együtt végezhet. A hallgatónak alkalma nyílik a tutorral ügyeletekben való részvételre, valamint műtétekben asszisztálásra is (pl. császármetszés asszisztencia). A nyitókonzultáción a hallgatók a gyakorlat alatt végrehajtandó követelmények listáját és a hallgatók által a gyakorlatot értékelő kérdőívet is kezükbe kapják. Ha valamelyik feladatot a hallgató teljesítette, akkor azt az oktató aláírásával igazolja. A hallgatók a gyakorlat idején az egyes események, feladatok hasznosságát értékelhetik ezzel is segítve a Klinika oktatási munkájának fejlesztését. Az első gyakorlati napon történik az öltözői szekrények kulcsainak és a védőöltözetek kiosztása is.  Az Üllői úti Szülészeti és Nőgyógyászati Klinikán az érkezés napján a tanulmányi felelős szakorvos szintén tutort jelöl ki minden egyes hallgató számára, akivel napi szinten konzultálhat a tárgy elsajátításáról. Az érkezés másnapjára a hallgatók kezükbe kapják osztályos beosztásukat heti bontásban. A rövid időszakra és a sokrétű feladatra, követelményre való tekintettel a hallgatók az érkezés napján egy úgynevezett Klinikai Gyakorlatok kiskönyvet kapnak. A könyvben tételesen soroljuk fel a tárgy követelményeit, amit a hallgatóknak teljesíteniük kell. Ha valamelyik feladatot a hallgató teljesítette, akkor azt beírja a könyvbe és a saját, valamint az oktató aláírásával igazolja. Szülészet tárgyból 15 feladatot, nőgyógyászat tárgyból 9 feladatot kell teljesíteni. A műtéteknél a 6 alapműtétnél kell asszisztálni, de legalább megtekinteni.  Az első három hét klinikai gyakorlattal telik, az alábbi fekvőbeteg osztályok közötti forgásban:   |  |  | | --- | --- | | **Baross utcai Szülészeti és Nőgyógyászati Klinika** | **Üllői úti Szülészeti és**  **Nőgyógyászati Klinika** | | Nőgyógyászati Osztály és  Nőgyógyászati Ambulancia | Nőgyógyászati Osztály | | Onkológiai Osztály és  Ultrahang Ambulancia | Terhespatológia és Gyermekágyas Osztály | | Terhespatológiai Osztály | Szülőszoba | | Szülőszoba | Neonatológiai Osztály és Általános Ambulancia |   Mindkét Klinikán az osztályos beosztás kapcsán napi szinten vizitelnek az osztály orvosaival. Az osztályos munka során az anamnézisfelvételt, általános fizikális vizsgálatot, a várandósok speciális vizsgálatait (Leopold műfogások, haskörfogat mérés, fundus magasságának megállapítása, terhességi kor számításának módszerei), Foley katéter felhelyezését rectális digitális vizsgálatot gyakorolhatják. Eközben a hallgatók megismerik a legfontosabb kórképeket és az osztályvezető által kiválasztott páciensek eseteit a tutorokkal esetmegbeszélés kapcsán értékelik a vizsgára felkészülés jegyében. A hallgatók akár a műtőkben is követhetik a betegek sorsát. Minden nap minden műtéthez másodasszisztensként egy-egy hallgató kerül kiírásra. Az alábbi műtétekben történő részvétel kötelező: császármetszésben asszisztencia, nőgyógyászati műtétben asszisztencia, laparoscopiában asszisztencia, szülészeti- (legalább 2 eset) és nőgyógyászati (legalább 1 eset) kis beavatkozások (fractionált curettage, terhességmegszakítás, stb.) végzésében asszisztencia. A hallgatóknak a gyakorlat alatt meg kell ismerniük a CTG értékelés alapelveit és ezt alkalmazniuk is kell konkrét eset kapcsán tutoruk előtt.  Ezen felül a gyakorlat ideje alatt az Egyetem oktatási szabályzatának és a felsőoktatási törvénynek megfelelő számú ügyelet szolgálat teljesítése végzendő. Az ügyelet során minden ténykedéshez odahívhatják az ügyeletes orvosok a hallgatót, aki felügyelettel vizsgálhat, asszisztálhat. A szülőszobás tevékenység során alkalma nyílik arra, hogy folyamatában tudja követni a szülés lefolyását, értékelhesse a fiziológiás és kóros jeleket. Megismeri a méhnyak konzisztenciájának és hosszának, valamint a méhszáj tágasságának (cervicalis index, Bishop score) megállapításának módját. A gyakorlat alatt legalább egy spontán szülést a várandós Szülőszobai felvételétől, a megszületés után a Gyermekágyas Osztályra történő helyezéséig végig kell kísérnie. A szülés kapcsán a fájdalomcsillapítás különböző módjaiban, pl. az epiduralis analgesia végzésében segédkezhet. A magzat megszületése után a lepényt és a köldökzsinórt felügyelettel megvizsgálhatja, az újszülött első ellátását megtekintheti, az Apgar értékek megállapítását gyakorolhatja. A gyermekágyas beteg vizsgálata, az involutiós- és evolutiós-, valamint gyógyulási folyamatok értékelése szintén feladat.  A Baross utcai Szülészeti és Nőgyógyászat Klinikán a gyakorlat része ezen kívül klinikai konzultációk, továbbképző előadások hallgatása, melyek a legfontosabb, nagy klinikai jelentőségű témák megbeszélését, megértését segítik. Ezeken az előadásokon a részvétel a hallgatók számára kötelező. Az elméleti előadásokon kívül egynapos speciális képzések is szolgálják a szigorlati felkészülést. Az Onkológiai Osztály hetében ultrahangvizsgálatok megtekintése, a Nőgyógyászati Osztály hetében a Nőgyógyászati Ambulancián töltött idő kerül kijelölésre. A Nőgyógyászati Ambulancián a hallgatók felügyelettel bimanuális vizsgálatot, kolposzkópiát végezhetnek, gyakorolhatják a cytológiai- és hüvelyváladék mintavétel és az emlővizsgálat lépéseit. Itt megismerhetik a fogamzásgátlás (hormonális, IUD), meddőségi kivizsgálás illetve a családtervezési tanácsadás elemeit (naptár-, hőmérő módszer), valamint a nemi szervek fertőzéseinek vizsgálati módszereit (hüvely pH, kálium-hidroxid próba, hüvelyváladékkenet mikroszkópos vizsgálata). Az Ultrahang Laboratóriumban nőgyógyászati kismedencei és hasi, illetve terhességi ultrahang szűrővizsgálatokat tekinthetnek meg. Legalább 8 ultrahangvizsgálatnál jelen kell lenniük a követelmény teljesítéséhez.  A VI. évfolyamon letöltött 4 hetes klinikai gyakorlat értékelése gyakorlati jeggyel, aláírással történik. A Baross utcai Szülészeti és Nőgyógyászati Klinikán a gyakorlat utolsó napján tartott záró konzultáció alkalmával a hallgatók bemutatják és átadják a vizsgára bocsájtás feltételéül szolgáló, hiánytalanul teljesített követelménylistát és a hallgató visszajelzés kérdőívet. Ezután kerül sor az indexben, valamint a Neptun rendszerben a gyakorlat bejegyzésére. VI. évfolyamban szülészet-nőgyógyászat tárgyból szigorlatot kell tenni. A szigorlati kérdések tartalmazzák az V. évfolyam első és második félév vizsgakérdéseit is. Gyakorlati „beugró” kérdés után a hallgatók három tételt válaszolnak meg szülészet-, nőgyógyászat és onkológia-, valamint általános ismeretek, speciális szülészet nőgyógyászati témakörből. Az Üllői úti Szülészeti és Nőgyógyászat Klinikán a negyedik héten megtartott szigorlat során a hallgatók bemutatják tanulmányi könyvüket, ugyanis a vizsgára bocsátás alapfeltétele az összes követelmény teljesítése. A Klinikán a VI. évfolyamon külön szigorlati tételsor alapján történik a számonkérés.  Amennyiben a hallgató a 4 hetes gyakorlat mellett a 6 hetes választott szigorlati gyakorlatát is a Klinikán szeretné tölteni, erre van lehetősége. Minden hallgatót, aki a szülészet-nőgyógyászatot szeretné hivatásául választani, szívesen várunk.  E hallgatóknak a 6 hét alatt lehetőségük van a Klinika ambulanciáin szakorvos tutor segítségével a rutin nőgyógyászati ambuláns ellátásban és várandósgondozásban részt venni. A Szülőszobán felügyelettel szüléseknél segédkezhetnek és elmélyíthetik gyakorlati tudásukat. Műtéti asszisztenciák számait megsokszorozhatják. Az osztályos betegdokumentáció (kórlap, zárójelentés) elkészítésének megismerésére, gyakorlására is lehetőségük nyílik. A választott gyakorlat során a hallgatók -licenszvizsgával rendelkező tutorok felügyelete mellett- szülészet-nőgyógyászati ultrahangvizsgálatokat végezhetnek a Klinikán.  A gyakorlat végén a hallgató gyakorlat során bizonyított hozzáállása, az általa teljesített gyakorlati feladatok teljesítése és tutorának véleménye alapján gyakorlati jegyet kap.  A szülészet- nőgyógyászat tantárgy VI. évfolyam gyakorlati oktatásán elsajátítandó ismeretek kompetencialistája:   |  |  | | --- | --- | | Megnevezés | Az ismeret elvárt szintje  (elméleti tudás – ET, megtekintés – M, részvétel – R.) | | ***Fizikális vizsgálatok*** | ***ET, M, R*** | | Korábbi betegségek anamnézise | ET, M, R | | Általános fizikális vizsgálat | ET, M, R | | Külső nemi szervek vizsgálata | ET, M, R | | Hüvelyi feltárás | ET, M, R | | Rectális digitális vizsgálat | ET, M, R | | Rectovaginális vizsgálat | ET, M, R | | Amin próba | ET, M, R | | Hüvelyi pH mérés | ET, M, R | | Hüvelyi kenet mikroszkópos vizsgálata | ET, M, R | | Cervicális mintavétel | ET, M, R | | Onkocitológiai mintavétel | ET, M, R | | Kolposzkópos vizsgálat | ET, M, R | | Hasi kismedencei ultrahang vizsgálat | ET, M, | | Hüvelyi ultrahang vizsgálat | ET, M, | | Curettage uteri | ET, M, | | Vetélés műszeres befejezése | ET, M, | | Művi terhesség megszakítás | ET, M, | | Méhnyálkahártya aspiráció | ET | | Diagnosztikus laparoszkópia | ET | | Meddőségi kivizsgálás | ET, M, | | Ébredési hőmérséklet mérés és értékelés | ET, M, R | | Cervicalis nyák vizsgálata | ET, M, R | | Terhességi teszt végzése és értékelése | ET, M | | Hysterosalpingographia | ET | | Chromohydrotubatio | ET | | Emlőönvizsgálat és oktatás | ET, M, R | | Hólyagkatéter felhelyezés | ET, M, R | | Portio elektrokoaguláció | ET, | | Operatív laparoszkópia | ET, M | | Fogamzásgátlási tanácsadás | ET, M, R | | Méhen belüli eszköz felhelyezése | ET, M, | | Laparoszkópos sterilizáció | ET, | |  |  | | ***Szülészet*** |  | | Prekoncepcionális oktatás, tanácsadás | ET, M, R | | Koraterhességi rizikó felmérés | ET, M | | Genetikai eltérések biokémiai szűrése (Down) | ET, | | Szerológiai szűrés, terhességben | ET, | | Hematológiai szűrés, terhességben | ET | | Terhességi diabetes szűrése | ET, M | | Szülés idejének meghatározása Naegele módszerrel | ET, M, R | | Szülés idejének meghatározása Neagele módszerrel a ciklushosszal korrigálva | ET, M, R | | A szülés várható idejének becslése CRL méréssel | ET, M, R | | A szülés várható idejének becslése a magzat első mozgása alapján | ET, M, R | | Koraterhes vizsgálata | ET, M, R | | Diabetes tanácsadás | ET, M | | Tanácsadás, pozitív haematológiai szűrővizsgálati eredmény esetén | ET, M | | Tanácsadás, pozitív vércsoport szerológiai eredmény esetén | ET, M | | Tanácsadás, pozitív szifilisz szerológiai eredmény esetén | ET | | II-III. trimeszteri várandós vizsgálat | ET, M, R | | Leopold-fogások | ET, M, R | | Terhességi kor meghatározás Sy-Fu távolság mérésével | ET, M, R | | Terhességi kor meghatározása hasi körfogat mérésével | ET, M, R | | Cervicalis index meghatározása | ET, M, R | | CTG végzése és a görbe érkelése | ET, M, R | | NST végzése és az eredmény értékelése | ET, M, R | | Koraterhességi ultrahang vizsgálat | ET, M | | Amniocentesis | ET | | II. trimeszteri ultrahang vizsgálat | ET, M | | Chorionboholy biopsia | ET | | Ultrahangvizsgálat a III. trimeszterben | ET, M | | Oxitocin terheléses teszt OTT értékelése | ET, M | | Vajúdó észlelése | ET, M, R | | Szülészeti fizikális vizsgálat | ET, M, R | | Bishop-score meghatározás | ET, M, R | | Burokrepesztés | ET | | Gátvédelem | ET, M | | Helyi érzéstelenítés (gát) | ET, M | | Epidural analgézia | ET, M | | Gátmetszés | ET, M | | Újszülött ellátása a szülőszobán | ET, M | | Újszülött orr- garat leszívás | ET, M | | Apgar érték meghatározása | ET, M, R | | Lepényi szak vezetése | ET, M | | Méhlepény és köldökzsinór vizsgálata | ET, M, R | | Szülési vérvesztés becslése | ET, M | | Gátmetszés sebének ellátása | ET, M | | Gyógyszeres szülés indítás | ET, M | | Spontán hüvelyi szülés vezetése | ET, M | | Császármetszés | ET, M, R | | Gyermekágyas vizsgálata | ET, M, R | |
| **Az adott tantárgy határterületi kérdéseit érintő egyéb tárgyak (kötelező és választható tárgyak egyaránt!). A tematikák lehetséges átfedései:**  Akut kórképek – sebészet, urológia, intenzív  Újszülött- és koraszülött ellátás – gyermekgyógyászat  Daganatok – patológia, onkológia  Transzfúzió – 2 hetes transzfúziós tanfolyam szigorlóknak  Szepszis, vérzéses állapotok – intenzív terápia |
| **A tantárgy sikeres elvégzéséhez szükséges speciális tanulmányi munka4:**  Nincs ilyen |
| **A foglalkozásokon való részvétel követelményei és a távolmaradás pótlásának lehetősége:**  A tanulmányi és vizsgaszabályzatnak megfelelően a foglalkozások 75%-án kötelező a részvétel |
| **A megszerzett ismeretek ellenőrzésének módja a szorgalmi időszakban5:**  A rendelkezésünkre álló rövid oktatási időszak alatt közbülső formális számonkérés nem történik. A gyakorlatok és a vizitek interaktív jellege lehetővé teszi azonban a hallgatók tudásának és a rendelkezésükre álló információk felhasználásának ellenőrzését. |
| **A félév aláírásának követelményei:**  Legalább 75%-os részvétel a foglalkozásokon. |
| **A vizsga típusa:**  Szóbeli- szigorlat |
| **Vizsgakövetelmények6:**  **Szóbeli kérdések:**  lásd a klinika honlapján elérhető aktuális szigorlati tételsor |
| **Az osztályzat kialakításának módja és típusa7:**  **Szigorlat jegye 100%; választható 6 hét gyakorlat esetén gyakorlati jegy külön 100%** |
| **A vizsgára történő jelentkezés módja:**  Neptun rendszeren keresztül |
| **A vizsga megismétlésének lehetőségei:**  Tanulmányi és Vizsgaszabályzat szerint |
| **A tananyag elsajátításához felhasználható nyomtatott, elektronikus és online jegyzetek, tankönyvek, segédletek és szakirodalom (online anyag esetén html cím):** |
| **A tárgyat meghirdető habilitált oktató (tantárgyfelelős) aláírása:** |
| **A gesztorintézet igazgatójának aláírása:** |
| **Beadás dátuma:** |